Argunus
Argunus, vulgo Argun (Russice Аргунь, Sinice 额尔古纳河), flumen est in Asia, in Re Publica Populari Sinarum (provinciis Mongolia Citeriore et Heilongjiang) et Foederatione Russica (territorio Transbaicalico). Longitudinem circa 1620 chm habet. In Chingane Maiore oritur, longe per confinium Russiae et Sinarum fluit et cum Schilca fluvio in Amurem confluit. Dalainoris lacus aquae annis aquosioribus per ramum temporalem in Argunum fluunt; ceteris annis endorrheicum est Dalainoris systema.